**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE**

2014 m. rugsėjo 5 d. Nr. T1-250

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 11 straipsnio 2 dalimi ir Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Klaipėdos miesto savivaldybės tarybos 2011 m. lapkričio 24 d. sprendimu Nr. T2-378, 3.1 papunkčiu, Klaipėdos miesto savivaldybės taryba nusprendžia:

1. Perduoti Klaipėdos miesto savivaldybei nuosavybės teise priklausančias negyvenamąsias patalpas Debreceno g. 48, Klaipėdoje (unikalus Nr. 2196-9002-2013), valdyti, naudoti ir disponuoti patikėjimo teise šioms Klaipėdos miesto savivaldybės biudžetinėms įstaigoms:

1.1. Klaipėdos miesto šeimos ir vaiko gerovės centrui (perduodamų patalpų žymėjimo indeksai Nekilnojamojo daikto kadastro duomenų byloje Nr. 21/22863: dalis patalpos 1-1 (13,63 kv. m), nuo 1-19 iki 1-24, dalis patalpos 1-37 (209,72 kv. m), 1-40, 1-41, 1-56, 1-57, nuo 1-70 iki 1‑74, bendras perduodamų patalpų plotas – 666,97 kv. m);

1.2. Klaipėdos „Viesulo“ sporto centrui (perduodamų patalpų žymėjimo indeksai Nekilnojamojo daikto kadastro duomenų byloje Nr. 21/22863: nuo 1-58 iki 1-69, bendras perduodamų patalpų plotas – 612,91 kv. m);

1.3. Klaipėdos miesto savivaldybės kultūros centrui Žvejų rūmams (perduodamų patalpų žymėjimo indeksai Nekilnojamojo daikto kadastro duomenų byloje Nr. 21/22863: dalis patalpos 1-1 (73,20 kv. m), nuo 1-2 iki 1-18, nuo 3-1 iki 3-7, nuo 5-1 iki 5-11, R-1, R-2, R-3, bendras perduodamų patalpų plotas – 1201,41 kv. m).

2. Perduoti Klaipėdos miesto savivaldybei nuosavybės teise priklausančias ir biudžetinės įstaigos Klaipėdos miesto šeimos ir vaiko gerovės centro patikėjimo teise valdomas negyvenamąsias patalpas Turgaus g. 22-8, Klaipėdoje (unikalus Nr. 2188-0000-3014:0008, patalpų žymėjimo indeksai: nuo 1-1 iki 1-21, bendras perduodamų patalpų plotas – 233,60 kv. m), valdyti, naudoti ir disponuoti patikėjimo teise Klaipėdos miesto savivaldybės administracijai.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Edvardas Simokaitis, tel. 39 60 36

2014-09-03